hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
ՍԴ-ն երկրորդ օրն է նախագահ է ընտրում․ դատավորները թեկնածուների մասին որևէ տեղեկություն չեն հայտնում | Forrights.am
Երկրորդ օրն է՝ Սահմանադրական դատարանում շարունակվում է նախագահի ընտրության նիստը։ Դատավորներն այսօր էլ մինչև օրվա առաջին կես քննարկել են այն լրատվամիջոցների համար դռնբաց անցկացնելու հարցը։
Էդգար Շաթիրյանը վստահեցրեց՝ օրվա երկրորդ կեսին քննարկվելու է գլխավոր հարցը՝ նախագահի ընտրությունը։ Թեկնածուների մասին որևէ տեղեկություն չհայտնեց: Ասաց, որ անունները հայտնի կլինեն նիստի ընթացքում, երբ թեկնածուները առաջադրվեն։
Մինչ պաշտոնական առաջադրումը մամուլում գրվել է Երվանդ Խունդկարյանի և Արման Դիլանյանի թեկնածության մասին։ Ըստ հրապարակումների, Խունդկարյանի թեկնածությունը Սահմանադրական դատարանում միանշանակ չի ընդունվել, և որպես այլընտրանք համարվում է Արման Դիլանյանը։ Այդուհանդերձ, ինքը՝ Դիլանյանը, այսօր դատարան մտնելիս ասաց՝ իր համար բարձր դատարանի նախագահի պաշտոնը գրավիչ չէ։
«Իմ կարծիքով ամենևին գրավիչ չէ, թե ինչպես հետո կզարգանան իրադարձությունները, չեմ կարող ասել, բայց ես կարծում եմ՝ շատ դժվար է համատեղել Սահմանադրական դատարանի դատավորի մասնագիտական աշխատանքը, որը մեծ պատասխանատվություն է ենթադրում և հսկայական ժամանակ է խլում քեզանից, համատեղել Սահմանադրական դատարանի նախագահի պաշտոնի հետ», — նշեց Դիլանյանը:
Մինչև նիստը դատավորները փակագծեր չբացեցին, թե ում են համարում Սահմանադրական դատարանի ղեկավարի պաշտոնին արժանի թեկնածու։ Նախկին նախագահ Հրայր Թովմասյանն էլ է մասնակցում նիստին և լրագրողներին հորդորեց նախագահի հարցին մեծ կարևորություն չտալ։
«Դարի հարց մի դարձրեք, անգամ օրվա հարց մի դարձրեք, որովհետև Սահմանադրական դատարանի նախագահը իր հիմնական ֆունկցիան իրականացնելիս ոչնչով չի տարբերվում Սահմանադրական դատարանի մյուս դատավորներից: Ընդամենը ունի մեկ առաքելություն՝ Սահմանադրական դատարանի բնականոն գործունեությունը ապահովելը և ընտրությունը պետք է կատարվի այդ ասպեկտով», — ընդգծեց Թովմասյանը:
Հրայր Թովմասյանն էլ չհստակեցրեց՝ ում թեկնածությանը կողմ կքվեարկի, բայց չթաքցրեց, թե ինչ չափանիշներով է առաջնորդվելու. «Ես իմ քվեարկությունը կատարելիս առաջնորդվելու եմ երեք ասպեկտով, երեք գործոն իմ համար էական նշանակություն ունի, դա պրոֆեսիոնալ հատկանիշներն են, ինքը և՛ ներսում, և՛ դրսում մասնագիտական առումով պետք է հեղինակություն լինի, սա շատ կարևոր է Սահմանադրական դատարանի նախագահի համար: Երկրորդը իր մարդկային հատկանիշներն են, թե որքանով է ինքը ունակ Սահմանադրական դատարանում իրականում ապահովել այնպիսի մթնոլորտ, որ հնարավորություն տա մարդկանց աշխատել: Երրորդը վարչական, կազմակերպչական ունակություններն են»:
Սահմանադրական փոփոխությունները, որոնց արդյունքում ձևավորվել է նոր կազմ և ընտրվում է նոր նախագահ, Թովմասյանը առ ոչինչ էր համարել։ ՍԴ նախկին նախագահից հետաքրքրվեցինք՝ գործընթացների օրինականությունը կասկածի տակ դնելով հանդերձ աշխատանքը շարունակելը ու նիստին մասնակցելը արդյոք չի՞ հակասում իր սկզբունքներին։ «Դրանք այն հարցերն էին, որոնք շատ ավելի խորքային պատասխան են ակնկալում», — պատասխանեց Թովմասյանը:
9 դատավորներն էլ մասնակցում են այսօրվա նիստին: Սահմանադրական դատարանի նախագահ ընտրելու համար 5 քվեն էլ բավարար է:
Նախորդ նյութըԿալանավորի ոտքերից հանվել են մեխերը․ նա տեղափոխվել է հիվանդանոց
Հաջորդ նյութը30-օրյա հացադուլի մեջ գտնվող կալանավորը տևական ժամանակ է հրաժարվում է բուժօգնությունից
«ՔՊ-ն որ համայնքերում չի հաղթել՝ մեկուսացնում է թեկնածուներին քրեակատարողական հիմնարկներում»
Ընտրությունների արդյունքներն արտացոլում են ընտրողների կամքը
2021թ. ԱԺ արտահերթ ընտրությունների հետ կապված 22 գործով դատի է տրվել 46 անձ. դատախազություն
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.